സാമൂഹികക്ഷേമ വകുപ്പ് ഏറ്റെടുത്ത സ്ത്രീയുടെ മരണം ബന്ധുക്കള് അറിഞ്ഞത് ഭക്ഷണം പൊതിഞ്ഞ് കൊണ്ടുവന്ന പത്രത്തില്നിന്ന് പാവറട്ടി തൃശൂര്: സാമൂഹികക്ഷേമ വകുപ്പ് സംരക്ഷണത്തിനായി ഏറ്റെടുത്ത സ്ത്രീ മരിച്ചത് ബന്ധുക്കള് അറിഞ്ഞത് 15 ദിവസത്തിന് ശേഷം. ഭക്ഷണ സാധനം പൊതിഞ്ഞ് കൊണ്ടുവന്ന പത്രത്തില് തൃശൂര് മെഡിക്കല് കോളജ് ആശുപത്രിയിലെ അജ്ഞാത മൃതദേഹം സംബന്ധിച്ച ചിത്രവും വാര്ത്തയും ശ്രദ്ധയില്പെട്ട ബന്ധു പഞ്ചായത്ത് അധികൃതരെ അറിയിച്ച് നടത്തിയ അന്വേഷണത്തിലാണ് മൃതദേഹം തിരിച്ചറിഞ്ഞത്.കോവിഡ് രോഗിയായിരുന്ന മുണ്ടന്തറ കണ്ടുവിെന്റ മകള് ഗീതയെ 55 കഴിഞ്ഞ ജൂലൈ 30നാണ് കാലിലെ വ്രണത്തില് പുഴുവരിച്ച് അവശയായി എളവള്ളി ഉല്ലാസ് നഗറിലെ റോഡില് കെണ്ടത്തിയത്. ചികിത്സയും സംരക്ഷണവും ഉറപ്പുവരുത്താന് പഞ്ചായത്തിെന്റ നേതൃത്വത്തില് സാമൂഹിക നീതി വകുപ്പ് ഇവരെ ഏറ്റെടുത്ത് കൊണ്ടുപോവുകയായിരുന്നു.സെപ്റ്റംബര് 22നാണ് ഗീത മെഡിക്കല് കോളജ് ആശുപത്രിയില് മരിച്ചത്. മൃതദേഹം വ്യാഴാഴ്ച ബന്ധുക്കള് ഏറ്റെടുത്ത് എളവള്ളിയില് സംസ്കരിച്ചു. സംഭവത്തില് മെഡിക്കല് കോളജിനും പഞ്ചായത്തിനും സാമൂഹിക നീതി വകുപ്പിനും ഗുരുതര വീഴ്ച സംഭവിച്ചെന്നാരോപിച്ച് എളവള്ളി മണ്ഡലം കോണ്ഗ്രസ് കമ്മിറ്റി സമരം ആരംഭിച്ചു. വിശദ അേന്വഷണം ആവശ്യപ്പെട്ട് മണ്ഡലം പ്രസിഡന്റ് സി.ജെ. സ്റ്റാന്ലി മെഡിക്കല് കോളജ് പ്രിന്സിപ്പലിനും ജില്ല മെഡിക്കല് ഓഫിസര്ക്കും ആരോഗ്യ മന്ത്രിക്കും പരാതി നല്കി.